Mount Twynam
Mount Twynam je treća najviša planina na australijskom kopnu. Nalazi se u Nacionalnom parku Kosciuszko u Sniježnim planinama (dijelu Velikog razvodnog gorja) 7,1 km sjeverozapadno od najvišeg vrha na australijskom kopnu, Mt. Kosciuszka. Velik je, ali neimpozantan, s vrhom zaobljenim usljed erozije. S njega se pruža dobar i dalek pogled na Plavo jezero i Western Falls. Iako je Mount Twynam relativno pristupačan (jedan ogranak Alpine Waya završava se u njegovoj blizini), rijetko je posjećen.